b'\n_START_ARTICLE_\nZvezna gimnazija in zvezna realna gimnazija za Slovence\n_START_PARAGRAPH_\nZvezna gimnazija in zvezna realna gimnazija za Slovence v Celovcu je osemletna gimnazija za koro\xc5\xa1ke Slovence._NEWLINE_\xc5\xa0ola je bila na podlagi obveznosti iz avstrijske dr\xc5\xbeavne pogodbe ustanovljena 9. maja 1957, s poukom pa je za\xc4\x8dela septembra istega leta. Prvi ravnatelj je bil Jo\xc5\xa1ko Tischler. Vse do izgradnje lastne stavbe leta 1975 je imela \xc5\xa1ola le popoldanski pouk._NEWLINE_Doslej je \xc5\xa1olo obiskovalo ve\xc4\x8d kot 3500 dijakov, maturiralo jih je ve\xc4\x8d kot 1500._NEWLINE_Od leta 1990 je v stavbi slovenske gimnazije tudi Dvojezi\xc4\x8dna Trgovska akademija.'